Euroopa Liidu Teataja L 044 , 17/02/1994 Lk 0033 - 0034

Soomekeelne eriväljaanne: Peatükk 3 Köide 56 Lk 0054

Rootsikeelne eriväljaanne: Peatükk 3 Köide 56 Lk 0054



Komisjoni otsus, 16. veebruar 1994, milles esitatakse esialgne kolmandate riikide loetelu, millest liikmesriigid lubavad importida jahiulukiliha (94/86/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. juuni 1992. aasta direktiivi 92/45/EMÜ tervishoiu- ja veterinaarinspektsiooni probleemide kohta jahiulukite tapmisel ja jahiulukiliha turuleviimisel, [1] muudetud direktiiviga 92/116/EMÜ, [2] eriti selle artikli 16 lõikeid 2 ja 3, ning arvestades, et: jahiulukiliha võib importida kolmandatest riikidest või kolmandate riikide osadest, mis suudavad pakkuda liikmesriikidele ühenduse turule viimise tingimustega samaväärseid garantiisid; uue kontrollisüsteemi hõlbustamiseks on vaja koostada esialgne loetelu asjaomastest kolmandatest riikidest või nende osadest, kust lubatakse importida looduslike jahilindude või muude jahiulukite liha; on vaja eristada nõukogu otsuse 79/542/EMÜ [3] (viimati muudetud komisjoni otsusega 93/507/EMÜ [4]) lisa I osas loetletud kolmandatest riikidest lubatud kabiloomade värske liha import; seoses loetelude vastuvõtmisele järgneva uue süsteemi kohandamisega on põhjendatud kehtestada ajavahemik nende kohaldamiseks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid lubavad importida looduslike jahilindude liha käesoleva otsuse lisa I osas loetletud kolmandatest riikidest. Liikmesriigid lubavad importida jahiulukiliha, v.a looduslike jahilindude liha, käesoleva otsuse lisa II osas loetletud kolmandatest riikidest. Artikkel 2 Käesolevat otsust kohaldatakse alates 1. juulist 1994. Artikkel 3 Käesolev otsus on adresseeritud liikmesriikidele. Brüssel, 16. veebruar 1994 Komisjoni nimel komisjoni liige René Steichen [1] EÜT L 268, 14.9.1992, lk 35. [2] EÜT L 62, 15.3.1993, lk 1. [3] EÜT L 146, 14.6.1979, lk 15. [4] EÜT L 237, 22.9.1993, lk 36. -------------------------------------------------- LISA Järgnevad loetelud on mitteammendavad ja import peab vastama asjaomastele tervishoiu ja loomatervishoiu tingimustele. I OSA Kolmandate riikide loetelu, kust liikmesriigid lubavad importida looduslike jahilindude liha: - nimekiri komisjoni otsuses 94/85/EÜ [1] loetletud kolmandatest riikidest, kust liikmesriigid lubavad importida värsket linnuliha, v.a need kolmandad riigid, kel on lubatud eksportida ühendusse värsket linnuliha seoses komisjoni otsuse 93/342/EMÜ [2] artikli 4 lõigete 3 ja 4 erandite kohaldamisega, - Gröönimaa II OSA Kolmandate riikide loetelu, kust liikmesriigid lubavad importida jahiulukite, v.a looduslike jahilindude liha: A. Metsloomadest sõraliste ja kabjaliste liha puhul: nõukogu otsuse 79/542/EMÜ lisa esimese osa vastavates metsloomadest sõraliste ja kabjaliste värske lihaveergudes loetletud kolmandad riigid, arvestades värske liha erimärkuste veerus sätestatud piiranguid. B. Jahiuluki liha, v.a eespool I osas ja II osa punktis a nimetatud liha: nõukogu otsuse 79/542/EMÜ lisa esimeses osas loetletud riigid. [1] EÜT L 44, 17.2.1994, lk 31. [2] EÜT L 137, 8.6.1993, lk 24. --------------------------------------------------